Predkladacia správa

Medzinárodný menový fond (MMF) je medzinárodná finančná inštitúcia, ktorej cieľom je podporovať medzinárodnú menovú spoluprácu, stabilitu výmenných kurzov a usporiadané režimy výmenných kurzov, napomáhať hospodárskemu rastu a vysokej miere zamestnanosti a poskytovať dočasnú finančnú pomoc pre krajiny v záujme pomôcť prekonať problémy spojené s nerovnováhou ich platobných bilancií. Slovenská republika ako členská krajina má v tejto inštitúcii svojho zástupcu, ktorý pôsobí vo funkcii poradcu výkonného riaditeľa Belgickej konštituencie MMF. 

Vo funkcii poradcu výkonného riaditeľa MMF pôsobí od júna 2000 p. Juraj Sipko, ktorý bol menovaný uznesením vlády na pozíciu asistenta výkonného riaditeľa. Názov funkcie bol medzičasom zmenený samotným MMF.

MF SR predkladá návrh na odvolanie p. Sipka z pozície asistenta a súčasne návrh na vymenovanie p. Mareka Jakobyho za poradcu výkonného riaditeľa Belgickej konštituencie MMF na základe úspešného výberového konania a prekonzultovania s p. Ivanom Šramkom, guvernérom NBS a p. Willym Kiekensom, výkonným riaditeľom Belgickej konštituencie MMF. 

Materiál nebol predmetom medzirezortného pripomienkového konania. Predkladaný návrh nemá finančný, ekonomický, environmentálny vplyv ani vplyv na zamestnanosť a podnikateľské prostredie.